Η **Βίκυ (Βασιλική) Κάβουρα** (27 Ιουνίου 1988) είναι Ελληνίδα ηθοποιός & επιχειρηματίας.

Πρώτα Χρόνια
------------

Γεννήθηκε στις 27 Ιουνίου του 1988 στην Σπάρτη όπου πέρασε τα παιδικά της χρόνια. Σε ηλικία 18 ετών εγκαταστάθηκε στην Αθήνα με σκοπό να σπουδάσει υποκριτική ενώ παράλληλα εργαζόταν ως σερβιτόρα, καθηγήτρια pilates και γυμνάστρια. Ξεκίνησε τις σπουδές της στην δραματική σχολή "Θέατρο των Αλλαγών" και αποφοίτησε τρία χρόνια μετά. Η πρώτη της τηλεοπτική εμφάνιση ως ηθοποιός στην τηλεόραση έγινε το 2010 με μικρό ρόλο σε ένα επεισόδιο της σειράς Μίλα Μου Βρώμικα. Την ίδια χρονιά ακολούθησε η συμμετοχή της στην ιστορία "Εγκυμοσύνη" της κοινωνικής σειράς του ALPHA Οικογενειακές ιστορίες.

Βιογραφικό
----------

### Τηλεόραση

Το 2011 πήρε τον πρώτο της μεγάλο τηλεοπτικό πρωταγωνιστικό ρόλο. Συγκεκριμένα, μετά από διάφορες οντισιόν, κέρδισε το ρόλο της *Έλενας Τσιριγώτη* στην κωμική σειρά του ΑΝΤ1, Το αμάρτημα της μητρός μου (σκην. Αλέξανδρου Ρήγα), συμπρωταγωνιστώντας μαζί με τον Αλέξανδρο Αντωνόπουλο, τη Ρένια Λουιζίδου και τον Ορέστη Τζιόβα.. Τη σεζόν 2013-2014 εντάχθηκε στο καστ του τρίτου κύκλου της καθημερινής σειράς του MEGA, «Κλεμμένα Όνειρα» (σκην. Δημήτρη Αρβανίτη), υποδυόμενη τη Σόνια Βέργου.

Την επόμενη σεζόν συνέχισε την συνεργασία της με τον σκηνοθέτη Δημήτρη Αρβανίτη, έχοντας έναν από τους πρωταγωνιστικούς ρόλους στη σειρά «Δικαίωση» στο MEGA παίζοντας μεταξύ άλλων με τους Αλέξανδρο Σταύρου, Νίκη Παλληκαράκη και Κάτια Νικολαΐδου. Το 2017, συνεργάστηκε και πάλι με τον Αρβανίτη, κρατώντας το ρόλο της Σύλβιας στην καθημερινή σειρά του STAR, «AR3NA». Την ίδια χρονιά έκανε και μία guest εμφάνιση στα δύο πρώτα επεισόδια του τέταρτου κύκλου της σειράς του ALPHA, «Το σόι σου».

Το 2018 έλαβε μέρος στον έκτο κύκλο του ελληνικού χορευτικού σόου του ANT1 «Dancing with the Stars» όπου κατέκτησε την 13η θέση. Την ίδια περίοδο έπαιξε μαζί με τον Πέτρο Λαγούτη και τον Δημήτρη Λιακόπουλο σε ένα μία ιστορία της αστυνομικής σειράς του ΑΝΤ1, «Έγκλημα και Πάθος» (σκην. Δημήτρη Αρβανίτη). Το 2019, έκανε μια guest εμφάνιση στην κωμική σειρά του OPEN, «Για πάντα παιδιά» και συμμετείχε ως συμπαρουσιάστρια του Νίκου Κοκλώνη στο εβδομαδιαίο ψυχαγωγικό σόου «It's Show Time» στο ίδιο κανάλι. Από τον Μάρτιο μέχρι τον Ιούλιο του 2020 συμπαρουσίασε και πάλι μαζί με τον Κοκλώνη το μουσικό σόου «Just the 2 Of Us» στο OPEN.

### Κινηματογράφος

Έκανε το κινηματογραφικό της ντεμπούτο, το 2015, στο remake της ταινίας «Ο Κλέαρχος, η Μαρίνα και ο κοντός» (σκην. Στράτου Μαρκίδη).

Το 2018 είχε έναν από τους πρωταγωνιστικούς ρόλους στην ταινία «The Bachelor 3» (σκην. Γιάννη Παπαδάκου) ενώ το 2020, έπαιξε στην ταινία «Χαλβάη 5-0» (σκην. Μάρκου Σεφερλή).

### Θέατρο

Τη σεζόν 2013-2014, έπαιξε στην παράσταση «Λολίτα» στο Θέατρο Άλεκτον. Ακολούθησαν οι παραστάσεις «Ιερή Πόρνη» (2014-2015) στο Θέατρο Αγγέλων Βήμα, «Bam Bam» (2015-2016) στο Θέατρο Χυτήριο, «Πετάει Πετάει» (2016-2017) στο Θέατρο Χυτήριο, «Άντρες έτοιμοι για όλα!» (2017-2018) και «Διπλή Ταρίφα» (2018-2019) στο Θέατρο Αθηνά.

Επιχειρηματικότητα
------------------

Το 2021, δημιούργησε την σειρά γυναικείων μαγιό i-crab.

Προσωπική ζωή
-------------

Από το 2022 είναι ζευγάρι με τον ποδοσφαιριστή Γιώργο Τζαβέλλα. Τον Ιανουάριο του 2024, ανακοινώθηκε η εγκυμοσύνη της.

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2010 | Μίλα μου βρώμικα | MEGA | σερβιτόρα | Επεισόδιο: "Εγκαίνια" |
| Οικογενειακές ιστορίες | ALPHA | Άννα Καλφοπούλου | Επεισόδιο: "Εγκυμοσύνη" |
| 2011-2013 | Το αμάρτημα της μητρός μου | ANT1 | Έλενα Τσιριγώτη | Πρωταγωνιστικός ρόλος |
| 2013-2014 | Κλεμμένα Όνειρα | MEGA | Σόνια Βέργου | Βασικό Καστ |
| 2014-2015 | Δικαίωση | Κλαίρη Γεωργαντά | Πρωταγωνιστικός ρόλος |
| 2017 | AR3NA | STAR | Σύλβια |
| Το σόι σου | ALPHA | Νανά Παναγιωτίδου | 2 επεισόδια |
| 2018 | Dancing with the Stars | ANT1 | Η Ίδια | Διαγωνιζόμενη - 14η Θέση |
| Έγκλημα και Πάθος | Τάνια | Επεισόδιο: "Προστασία" |
| 2019 | Για Πάντα Παιδιά | OPEN | Μάγδα | 3 επεισόδια |
| It's Show Time! | Η Ίδια | Παρουσιάστρια Backstage |
| 2020 | Just the 2 Of Us |

### Κινηματογράφος

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 2015 | Ο Κλέαρχος η Μαρίνα και ο κοντός | Καίτη |
| 2018 | The bachelor 3 | Ειρήνη |
| 2020 | Χαλβάη 5-0 | Νάντια |

### Videoclips

| Έτος | Τραγούδι | Ερμηνεία |
| --- | --- | --- |
| 2013 | Θα Περνάω Καλά | Νίκος Μακρόπουλος |
| 2016 | Bang | Arva, RiskyKidd & Ηρώ Λεγάκη |
| 2017 | Κανένας Άλλος | Ανδρέας Δρακόπουλος |
| Σου Απαγορεύω | Ηλίας Βρεττός |

Θεατρογραφία
------------

| Έτος | Τίτλος Παράστασης | Χώρος |
| --- | --- | --- |
| 2013-2014 | Λολίτα | Θέατρο Άλεκτον |
| 2014-2015 | Ιερή Πόρνη | Θέατρο Αγγέλων Βήμα |
| 2015-2016 | Bam Bam | Θέατρο Χυτήριο |
| 2016-2017 | Πετάει Πετάει | Θέατρο Χυτήριο |
| 2017-2018 | Άντρες έτοιμοι για όλα! | περιοδεία |
| 2018-2019 | Διπλή Ταρίφα | Θέατρο Αθηνά |
| 2023 | Άντρες με τα όλα τους | περιοδεία |

Παραπομπές
----------

1. ↑ . .
2. ↑ . .
3. ↑ . .
4. ↑ . .
5. ↑ . .
6. ↑ . .
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 2019-02-02.. Ανακτήθηκε στις 2019-02-16.
8. ↑  Σύνταξης, Ομάδα (16 Ιανουαρίου 2024). «Βίκυ Κάβουρα: Έγκυος στο πρώτο της παιδί η ηθοποιός - Για δεύτερα φορά πατέρας ο Γιώργος Τζαβέλλας». *CRETA24*. Ανακτήθηκε στις 16 Ιανουαρίου 2024.